钦定古今图书集成/明伦汇编/闺媛典/第312卷 > 皇清四十五 > 冯万锺继妻苏氏
## 钦定古今图书集成/明伦汇编/闺媛典/第312卷 > 皇清四十五 > 冯万锺继妻苏氏

按《苏州府志》：“苏氏，长洲人。年二十二，为冯万锺继妻。时姑已殁，翁年老，苏相夫尽孝。六载夫亡，苏号恸誓死，翁曰：‘新妇死固当，其如一老三孤，无所仰赖，何因忍死视含殓。勤纺绩，课耕作，以供朝夕。翁殁，哀毁尽礼，严肃，治家义方，教子季子熙臣，有干理才，受迪功郎，冀邀一命以愉母，未仕而殁。苏痛伤其子，益修善’” 行，持斋学佛，乐助好施，守节五十馀年，年八十有三。